30/12/2014 | Administración LocalMunicipal
Arteixo
Servizos Económicos
Ordenanza fiscal núm.20: Taxa pola ocupación do subsolo, solo e voo de terreos de uso público local.

O Concello Pleno en sesión celebrada o pasado día 17 de outubro de 2014 aprobou provisionalmente a modificación da ordenanza fiscal nº 20 “Taxa pola ocupación do subsolo, solo e voo de terreos de uso público municipal” Durante o período de exposición ao publico non se formularon alegacións, elevándose a definitivo o acordo até entón provisional, adoptado en aplicación do artigo 17.3 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais. De conformidade co artigo 19.1 do Real Decreto Lexislativo 2/2004, de 5 de marzo, contra dito acordo poderase interpoñer recurso contencioso -administrativo, sen prexuízo de calquera outro recurso que os interesados estimaran procedentes. Co fin de dar cumprimento ao principio constitucional de publicidade das normas e consonte co disposto no artigo 17.4 do citado Real Decreto lexislativo, procedese seguidamente a publicar o texto integro da redacción definitiva da ordenanza fiscal nº 27 ”Taxa pola ocupación do subsolo, solo e voo de terreos de uso público municipal” En uso das facultades concedidas polos artigos 133.2 e 144 da Constitución e polo artigo 106 da Lei 7/85, de 2 de abril, reguladora das bases de réxime local, e de conformidade co disposto nos artigos 15 a 19 do R. D. lexislativo 2/2004, de 5 de marzo, polo que se aproba o texto refundido da Lei reguladora das facendas locais, o Concello de Arteixo estabelece a taxa por ocupación do subsolo, solo e voo de terreos de uso público local, a que se refire o artigo 20.3. a) da citada R. D. lexislativo 2/2004, de 5 marzo, que se rexerá pola presente ordenanza fiscal, atendendo as súas normas ao previsto no artigo 57 do citado R. D. lexislativo.1. Constitúe o feito impoñíbel desta Taxa a utilización privativa ou o aproveitamento especial constituídos no subsolo, solo e voo de terreos de uso público local con elementos distintos dos utilizados no transporte de enerxía eléctrica, gas, auga e hidrocarburos. Aplicaranse os beneficios fiscais previstos en normas con rango de lei e nos tratados e acordos internacionais.1. Serán suxeitos pasivos, en concepto de contribuíntes, as persoas físicas ou xurídicas e as entidades a que se refire o artigo 36 da Lei 58/2003, de 17 de decembro, xeral tributaria que utilicen ou aproveiten o subsolo, solo e voo de terreos de uso público en beneficio particular. Cando se solicite licenza para a utilización ou aproveitamento, entenderase que ten a condición de suxeito pasivo o solicitante ou a persoa ou entidade que represente.1. Responderán solidariamente das obrigas tributarias do suxeito pasivo, as persoas físicas e xurídicas a que se refire o artigo 42 da referida Lei 58/2003, de 17 de decembro, xeral tributaria.2. Serán responsábeis subsidiarios os administradores das sociedades e os síndicos, interventores e liquidadores de crebas, concursos, sociedades e entidades en xeral, nos supostos e co alcance que sinala o artigo 43 da citada Lei xeral tributaria. Tomarase como base para a determinación da cota tributaria, o tempo de duración dos aproveitamentos e a magnitude deste, expresada en unidades, metros lineais, cadrados ou cúbicos, segundo a natureza da ocupación.1. O período impositivo coincidirá co mes natural. Cando se trate de novas autorizacións para a realización dos aproveitamentos descritos nos artigos anteriores, o período impositivo coincidirá co primeiro día do mes natural no que se conceda a autorización ou licenza ou se inicie o aproveitamento sen obter a preceptiva licenza.2. A taxa devengarase o primeiro día do período impositivo, sendo as cotas irreducibeis.1. No momento de solicita-la autorización para realizar os aproveitamentos previstos nesta Ordenanza, os peticionarios deberán ingresar o importe dos períodos a que se refire a súa instancia. Dito importe será autoliquidado polo suxeito pasivo, con expresión do artigo de suxeición e do/s concepto/s autoliquidados. Non se tramitará o expediente se non se ten efectuado o pagamento correspondente.2. Revisada a liquidación, practicaranse os abonos ou esixiranse as diferenzas que procedan na resolución que se aprobe.3. Unha vez rematada a ocupación, se o obrigado tributario desexara continuar coa ocupación, deberá solicitar a prorroga correspondente, autoliquidando o importe correspondente. En materia de cualificación das infraccións e da aplicación das sancións que ás mesmas correspondan, estarase ao disposto nos artigos 183 e seguintes da Lei 58/2003, de 17 de decembro, xeral tributaria. As tarifas anteriores serán incrementadas anualmente no IPC A presente modificación entrará en vigor na data sinalada na disposición final da presente ordenanza fiscal, agás que por calquera circunstancia a ordenanza fiscal nº 27 “Tasa por la utilización privativa ou aprovechamiento especial del dominio público local de las instalaciones de transporte de energía eléctrica, gas, auga e hidrocarburos” non entrara en vigor, permanecendo nese caso vixente a ordenanza nº 20 redactada nos termos en que está redactada actualmente. A presente ordenanza foi aprobada polo Concello Pleno en sesión celebrada o día catro de setembro de 2003. Foi modificada posteriormente polo Concello Pleno en sesión celebrada o día 28 de outubro de 2004, 28 de xullo de 2005, 28 de setembro de 2006, 25 de outubro de 2007 e 4 de setembro de 2008. A presente modificación foi aprobada polo Concello Pleno en sesión celebrada o día 26 de decembro de 2014. Entrará en vigor, si se cumpren os requisitos definidos na disposición transitoria, despois da súa publicación no B. O. P., o día 1 de xaneiro de 2015, permanecendo en vigor até súa modificación ou derrogación expresas. Arteixo, 26 de decembro de 2014 ASdo: Carlos Calvelo Martínez ALCALDE-PRESIDENTE